অনেকে প্রশ্ন করেন, এত বছর আগের কথা এখন টেনে আনার কি দরকার? আগে দুইদিন আগে শাপলা চত্বরে যেই মানুষ মারা হয়েছে সেগুলোর বিচার করেন, রাজন হত্যার বিচার করেন, রানা প্লাজা, তাজরিন গার্মেন্টস এ নিহতদের হত্যার বিচার করেন। আমি বলতে চাই, হ্যাঁ বিচার হবে, সবগুলোরই বিচার হবে। কিন্তু আমাদের ত্রিশ লক্ষ্য শহীদের রক্তের বিনিময়ে যেই দেশ, সেই দেশ যারা চায়নি, দেশের মানুষকে যারা পিঁপড়ার মত মেরেছে, আমাদের নারীদের অপমান করেছে, তাদের বিচার হোক তারপর সবার বিচার করব। সেই রাজাকারদের যারা দেশে নিয়ে এসেছে তাদের বিচার করব, তাদের গাড়িতে পতাকা লাগিয়েছে তাদের বিচার করব, এদেশের মানুষকে যারা নির্বিচারে বাসের মধ্যে পুড়িয়েছে তাদের বিচার করব। পাহাড়ি যেই মেয়েটিকে তুলে নিয়ে গেছে তাদের বিচার করব।